CELEX: 32013R0465
Language: bg
Date: 2013-05-16 00:00:00
Title: Регламент за изпълнение (ЕС) № 465/2013 на Съвета от 16 май 2013 година за изменение на Регламент (ЕО) № 192/2007 за налагане на окончателно антидъмпингово мито върху вноса на някои видове полиетилентерефталат с произход от Индия, Индонезия, Малайзия, Република Корея, Тайланд и Тайван

22.5.2013   
            
            
               BG
            
            
               Официален вестник на Европейския съюз
            
            
               L 135/1
            
         РЕГЛАМЕНТ ЗА ИЗПЪЛНЕНИЕ (ЕС) № 465/2013 НА СЪВЕТА
   от 16 май 2013 година
   за изменение на Регламент (ЕО) № 192/2007 за налагане на окончателно антидъмпингово мито върху вноса на някои видове полиетилентерефталат с произход от Индия, Индонезия, Малайзия, Република Корея, Тайланд и Тайван
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз,
   като взе предвид Регламент (ЕО) № 1225/2009 на Съвета от 30 ноември 2009 г. за защита срещу дъмпингов внос от страни, които не са членки на Европейската общност (1), и по-специално членове 8 и 9 от него,
   като взе предвид предложението на Европейската комисия, представено след консултация с Консултативния комитет,
   като има предвид, че:
   А.   ПРЕДИШНА ПРОЦЕДУРА
   
   
               (1)
            
            
               С Регламент (ЕО) № 192/2007 (2) Съветът наложи окончателно антидъмпингово мито върху вноса на някои видове полиетилентерефталат с произход от Индия, Индонезия, Малайзия, Република Корея, Тайланд и Тайван, след провеждането на преразглеждане с оглед изтичане срока на действие и частично междинно преразглеждане. Първоначално мерките бяха наложени през август 2000 г. (3) Понастоящем мерките са предмет на друго преразглеждане с оглед изтичане срока на действие (4).
            
         
               (2)
            
            
               С Решение 2000/745/ЕО (5) Комисията прие поетата гаранция за спазване на минимален ценови праг, inter alia, от страна на индонезийското дружество P.T. Polypet Karyapersada („Polypet“). След изготвяне на констатациите и заключенията във връзка с процедурата по преразглеждане във връзка с „нов износител“ (6), с Решение 2002/232/ЕО (7) Комисията прие гаранция от страна на индийското дружество Futura Polymers Ltd, което впоследствие бе преименувано на Futura Polyesters Ltd („Futura“) (8).
            
         Б.   ОТТЕГЛЯНЕ НА ГАРАНЦИИ И ИЗМЕНЕНИЕ НА РЕГЛАМЕНТ (ЕО) № 192/2007
   
   
               (3)
            
            
               С Решение 2013/223/EC (9) Комисията оттегли приемането на поетите гаранции по отношение на дружествата Polypet and Futura. Поради това Регламент (ЕО) № 192/2007 следва да бъде съответно изменен,
            
         ПРИЕ НАСТОЯЩИЯ РЕГЛАМЕНТ:
   Член 1
   Таблицата в член 2, параграф 3 от Регламент (ЕО) № 192/2007 се заменя със следната таблица:
   
      
                  Държава
               
               
                  Дружества
               
               
                  Допълнителен код по ТАРИК
               
            
                  „Индия
               
               
                  Reliance Industries Ltd
               
               
                  A181
               
            
                  Индия
               
               
                  Pearl Engineering Polymers Ltd
               
               
                  A182
               
            
                  Индия
               
               
                  Dhunseri Petrochem & Tea Ltd
               
               
                  A585“
               
            
   Член 2
   Настоящият регламент влиза в сила в деня след публикуването му в Официален вестник на Европейския съюз.
   
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 16 май 2013 година.
      
         
            За Съвета
         
         
            Председател
         
         R. QUINN
      
   
   
      (1)  ОВ L 343, 22.12.2009 г., стр. 51.
   
      (2)  ОВ L 59, 27.2.2007 г., стр. 1.
   
      (3)  ОВ L 199, 5.8.2000 г., стр. 48.
   
      (4)  ОВ C 55, 24.2.2012 г., стр. 4.
   
      (5)  ОВ L 301, 30.11.2000 г., стр. 88.
   
      (6)  ОВ L 78, 21.3.2002 г., стр. 4.
   
      (7)  ОВ L 78, 21.3.2002 г., стр. 12.
   
      (8)  ОВ C 116, 16.5.2003 г., стр. 2.
   
      (9)  Вж. страница 19 от настоящия брой на Официален вестник.